Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu enne Iisraeli naasmist:
Moskva kuulis Iisraeli positsiooni Iraani agressiivse käitumise kohta
ning kahe juhi tihedad kohtumised
teenivad nii Iisraeli kui Venemaa huve.
USA presidendi Lähis-Ida delegatsioon saabus eile Iisraeli
seoses ringreisiga regioonis, mis Valge Maja allika sõnul
taotleb sisukate Iisraeli-palestiinlaste rahukõneluste võimalust.
USA ÜRO saadik kohtus Viinis IAEA presidendiga
vahetult enne president Trumpi 90 päeva ülevaadet
Iraani tuumalepingu kohta, et otsustada, kas Teheran järgib seda.
Peaminister Netanyahu naasis eile Sotšist
kohtumiselt president Putiniga.
Kolm tundi kestnud kohtumisel esitles Mossadi direktor Cohen
Venemaa juhile luureinfot Iraani tegevuse kohta Süürias,
mis näis üllatavat isegi Putinit.
Iisraeli mured ei paistnud venelastele siiski muljet avaldavat,
kuna ei ühti Moskva praeguse laiema strateegiaga Süürias,
kus Iraani peetakse hetkel partneriks president Assadi võimule jätmises.
Putin püüdis Netanyahut rahustada
ja lubas jätkata koostööd Iisraeliga.
Netanyahu vastas,
et kui rahvusvaheline üldsus tahab tulevikus regioonis sõda vältida,
ei tohi lasta Iraanil Süüriat üle võtta.
Ta hoiatas Putinit, et Iraan püüab oma käepikenduste Hezbollah'
ja teiste šiiitlike rühmituste kaudu luua territoriaalkoridori
Iraanist Iraagi kaudu Süüriasse, Liibanoni ja Vahemere äärde.
Ta rõhutas, et Iraan plaanib paigutada sinna kümneid tuhandeid maa-, õhu-
ja mereväelasi alalistesse baasidesse, mida Teheran hetkel Süürias ehitab.
Pärast kohtumist ütles Netanyahu televiseeritud avalduses,
et Moskva kuulis Iisraeli positsiooni Iraani agressiivse käitumise kohta
ning Netanyahu ja president Putini tihedad kohtumised
teenivad nii Iisraeli kui Venemaa huve.
Enamik vestlusest puudutas Iraani katseid kinnitada Süürias kanda
ISISest vabastatud aladel.
Võit ISISe üle on tervitatav, Iraani asemeletulek mitte.
See ohustab meid ning minu meelest kogu regiooni ja maailma.
Tegin president Putinile selgeks oma arvamuse
ja fakti, et me ei aktsepteeri seda.
Varasemate kõneluste kohta president Putiniga võin öelda,
et need kõik on teeninud Iisraeli julgeoleku ja riigi huve
ning usun, et ka Venemaa huve.
President Trumpi Lähis-Ida delegatsioon saabus eile Iisraeli
seoses ringreisiga regioonis, mis Valge Maja allika sõnul
keskendub Iisraeli-palestiinlaste sisukate rahukõneluste võimalusele,
ekstremismiga võitlemisele
ja Gaza olukorrale, sh humanitaarolukorra parandamisele.
Delegatsioonis on Trumpi väimees ja vanemnõunik Jared Kushner,
Lähis-Ida erisaadik Jason Greenblatt ja riikliku julgeoleku asenõunik Powell,
kes sündis Egiptuses ja valdab araabia keelt.
Enne Iisraeli jõudmist
kohtus delegatsioon AÜE, Jordaania, Qatari ja Saudi Araabia juhtidega,
et uurida regionaalset lähenemist Iisraeli-palestiinlaste konfliktile.
USA delegatsioon saabus Lähis-Itta
keset palestiinlaste suurt pettumust president Trumpi lähenemise suhtes.
Ramallah on vihane Valge Maja katsete suhtes
tuua mõlemad pooled tagasi kõnelustelauda,
esmalt palestiinlaste nõudmisi täitmata ja kuulutamata,
et kõneluste lähtepunktiks on kahe riigi lahendus 1967. a piiride alusel
ja Iisraeli asundusehituse peatamine Läänekaldal kõneluste ajaks.
Palestiinlased nõuavad ka täpset ja selget graafikut leppeni jõudmiseks
et ära hoida olukorda, kus kõnelusi peetakse vaid kõneluste pärast,
ilma soovitud konflikti lahenduseni jõudmata.
Jeruusalemmas ütlesid kõrged Iisraeli poliitametnikud,
et USA soov teatada rahukõneluste taaskäivitamisest septembriks,
enne ÜRO peaassambleed, näib endiselt ebareaalne.
Ühe ametniku sõnul tuleb enne lahendada suured erimeelsused.
Ta lisas, et ei Iisraeli ega palestiinlaste juhtkonnad usu,
et vastaspool suudaks tõeliseks rahupartneriks olla.
Mõlemad pooled näivad arvavat,
et USA lähenemine ei peegelda pakilisust,
mis madaldab ootusi ja valmidust teha järeleandmisi
ning viib ehk vaid minimaalsele muutusele tegelikus olukorras.
See nõrgendab mõlemat poolt edasiste edukamate kõneluste osas.
Austrias, Viinis, kohtus USA ÜRO saadik Nikki Haley
IAEA presidendi Yukiya Amanoga
Ta ütles nädala alguses, et USA tahab teada,
kas ÜRO tuumajärelvalve organ
kavatseb inspekteerida Iraani tuumarajatisi,
et kontrollida, kas Teheran järgib tuumalepingut,
mis sõlmiti 2015. a juulis.
Iraani juhid on kuulutanud,
et ei luba IAEA inspektoreid oma armeerajatistesse,
hoiatades, et see viib karmide tagajärgedeni.
Haley nimetas kohtumist Amanoga faktideotsimismissiooniks
seoses Trumpi peatse ülevaatega
Iraani ja suurriikide sõlmitud tuumalepingu kohta,
mis taotleb Teherani tuumaprogrammi kärpimist
vastutasuks rahvusvaheliste sanktsioonide leevendamise eest.
Ei Haley ega Amano kõnelenud kohtumise järel meediaga,
kuid kirjalikus avalduses kiitis Haley büroo
IAEA Iraanis tehtava töö professionaalsust ja asjatundlikkust.
Iraagis tegi USA kaitseminister Mattis ootamatu visiidi Baghdadi
mõni päev pärast USA toetatud Iraagi vägede ofensiivi algust
Tal Afari linna tagasivallutamiseks ISISelt.
Enne kohtumist Iraagi juhtidega hoiatas Mattis,
et radikaalse islamirühmituse lõpp pole kaugeltki veel käes ja rõhutas,
et ISISe vastane koalitsioon jätkab, kuni rühmitus on välja juuritud.
Mattis rõhutas siiski, et ISISe päevad on loetud ja tõdes,
et kui ISISe kontrollitud Tel Afar on tagasi vallutatud,
liigub koalitsioon Iraagis Eufrati jõe läänepoolsesse orgu
Süüria piiri ääres.
Nagu teate, peame maad vallutama, et liikuda Eufrati jõe oru keskossa.
Iraagi väed liiguvad pärast Tel Afari Eufrati oru lääneosa suunas.
Samal ajal, kui Raqqa langeb,
liigume meie Eufrati oru keskossa läänest.
ISIS jääb nüüd joonduvate jõudude vahele.
Ka režiim liigub edasi. ISISe päevad on loetud,
kuid võitlus pole veel läbi ega lõpe veel niipeagi.
Kuid liigume Eufrati oru keskosa suunas.
Mattis viitas faktile, et Iraagi väed
suudavad teostada ISISe vastu simultaanseid operatsioone,
mis annab neile lahinguis islamivõitlejate vastu eelise.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri